tomron87/hebrew-wikipedia-sentences-corpus huggingface dataset:
גרסה זו היא למעשה אימון המודל לאמה 2 על כחצי טריליון טוקנים (יחידות טקסט קטנות, למשל מילה) של קטעי קוד.
המודל משתמש בארכיטקטורת טרנספורמר, הארכיטקטורה הסטנדרטית למודלי שפה מאז שפורסמה בשנת 2018. עם זאת, ישנם הבדלי ארכיטקטורה קלים ביחס למודלי שפה גדולים סטנדרטיים אחרים.
כך למשל, השימוש בפונקציית SwiGLU במקום ReLU; או השימוש בנורמליזציית שכבות מסוג root-mean-sqaured, להבדיל מנורמליזציית שכבות סטנדרטית.
מערך הנתונים עליו אומן המודל
על מנת לשפר את ביצועי המודל, מפתחי LLaMA מיקדו את מאמציהם בהגדלת נפח נתוני האימון, להבדיל ממספר הפרמטרים, בנימוק שהעלות המרכזית הנוגעת למודלי שפה גדולים היא מהסקת מסקנות על המודל המאומן ולא מהעלות החישובית של תהליך האימון.
המודל אומן על 1.4 טריליון טוקנים, שנלקחו ממקורות נתונים זמינים לציבור, כולל:
ספרים ברשות הרבים שנכללו בפרויקט גוטנברג
קוד המקור של LaTeX למאמרים מדעיים
שאלות ותשובות מאתרי Stack Exchange
המודל לאמה הוכרז ב-23 בפברואר 2023, באמצעות פוסט בבלוג ומאמר המתאר את האימון, הארכיטקטורה והביצועים שלו.
הקוד ששימש לאימון המודל שוחרר לציבור תחת רישיון הקוד הפתוח GPL 3 (שימוש חופשי אך לא למטרות מסחריות).
הגישה למשקולות המודל נוהלה על ידי תהליך הגשת בקשה, כאשר גישה תינתן "בכל מקרה לגופו לחוקרים אקדמיים; אלה המזוהים עם ארגונים בממשלה, בחברה האזרחית ובאקדמיה; ולמעבדות מחקר בתעשייה ברחבי העולם".
ב-2 במרץ 2023, הועלה לאתר האינטרנט 4chan, טורנט המכיל את המשקולות של לאמה, ולאחר מכן התפשט ברחבי האינטרנט דרך קהילות בינה מלאכותית מקוונות.
חלקן חששו מכך שהמודל ישמש למטרות זדוניות, כמו ספאם.
חלקן האחר ראו את הפוטנציאל בקידום פיתוחים מחקריים נוספים.
המרכז למחקר בינה מלאכותית של אוניברסיטת סטנפורד פרסם את Alpaca, תשתית אימון המבוססת על מודל לאמה (בגודל 7 מיליארד פרמטרים) המשתמש בשיטת "Self-Instruct" של כוונון הוראות כדי לרכוש יכולות דומות למודל GPT-3 של חברת OpenAI, אך בעלות נמוכה.
מספר פרויקטי קוד פתוח עודם ממשיכים בעבודה זו של כוונון עדין של לאמה עם מערך נתונים של Alpaca.
ב-18 ביולי 2023, הודיעה מטא על שחרור סדרת מודלים מתקדמים יותר, LLaMA 2, ושחררה אותם לציבור בקוד פתוח.
המודל שוחרר בגדלים 7, 13 ו-70 מיליארד פרמטרים, ואומן על 2 טריליון טוקנים.
המודלים זמינים לציבור דרך פלטפורמת Hugging Face, ודרך ספקיות ענן דוגמת AWS (אמזון) ו-Azure (מיקרוסופט).
LK-99 הוא חומר אפור שחור שיוצריו טוענים שהוא מוליך-על בטמפרטורת החדר ובלחץ אטמוספירי.
ל-LK-99 יש מבנה משושה שהשתנה מעט מעופרת אפטיט ונטען שהוא מתפקד כמוליך-על מתחת ל-127 מעלות צלזיוס.
החומר נחקר על ידי צוות של חוקרים קוריאנים: סוקביי לי, ג'י-הון קים ומספר חוקרים נוספים מהמכון קוריאה למדע וטכנולוגיה (KIST).
נכון ל-26 ביולי 2023, אין עדיין אישור ממקור חיצוני לכך שהחומר אכן מציג תכונות של מוליכות על.
תהליך הסינתוז של LK-99 טרם עבר ביקורת של פרסום מאמר בכתב עת שעורך ביקורת עמיתים.
המאמר פורסם לראשונה ב-ArXiv בתור עותק קדם-דפוס וסומן על ידי יוצריו כלא-שלם.
ההרכב הכימי של LK-99 הוא בקירוב Pb 9 Cu(PO 4) 6 O כך - בהשוואה לעופרת-אפטיט טהור (Pb10 (PO 4) 6 O) - כרבע מיוני Pb(II) במיקום 2 של מבנה האפטות מוחלפים ביוני נחושת.
השם LK-99 הוא מראשי התיבות של המגלה לי וקים, ומשנת הגילוי (1999).זוג החוקרים עבד במקור עם פרופסור צ'וי דונג-שיק () באוניברסיטת קוריאה בשנות ה-90.
מאמר ראשוני הוגש ל-Nature בשנת 2020, אך נדחה.
מחקר שהוצג באופן דומה על מוליכים בטמפרטורת החדר מאת Ranga P.
Dias פורסם ב-Nature מוקדם יותר באותה שנה, והתקבל בספקנות.
המאמר של דיאס חזר בו בשנת 2022 לאחר שנמצא כי נתוניו זויפו.
לי וקים הגישו בקשת פטנט ב-2021 שפורסמה ב-3 במרץ 2023. בקשה לסימן מסחרי קוריאני עבור "LK-99" הוגשה ב-4 באפריל 2023 על ידי .
סדרה של פרסומים אקדמיים המסכמים ממצאים ראשוניים יצאה בשנת 2023, עם סך של שבעה מחברים על פני ארבעה פרסומים.
הפרסום הראשון הופיע ב-arXiv ב-22 ביולי, ומפרט את Young-Wan Kwon, CTO לשעבר , כמחבר שלישי.
טרום טרום שני רשום כסופר השלישי Hyun-Tak Kim, לשעבר חוקר ראשי במכון המחקר האלקטרוניקה והטלקומוניקציה ופרופסור ב-William & Mary.
מדעני חומרים וחוקרי מוליכי-על הגיבו בספקנות.
למוליכי העל בטמפרטורה הגבוהה ביותר בזמן הפרסום הייתה טמפרטורה קריטית של 250 קלווין (-20 צלזיוס), ורק בלחצים של מעל 170 ג'יגהפסקל.
נכון ליולי 2023, הניסוי לא שוחזר, למרות הניסויים הראשוניים שהושלמו ב-2020. לאחר שקיבלו תשומת לב ציבורית ביולי 2023, כמה קבוצות ומעבדות עצמאיות החלו לנסות לשחזר את הסינתזה.
מועדון כדורגל LNZ צ'רקאסי (באוקראינית: Футбольний клуб ЛНЗ Черкаси) או בקיצור LNZ הוא מועדון כדורגל מהעיר צ'רקאסי שבאוקראינה, המשחק בליגת העל האוקראינית.
המועדון נוסד בשנת 2006 והוא מארח את משחקיו באצטדיון צנטרלני שבצ'רקאסי המכיל 10,321 מקומות.
המועדון נמצא בבעלות קבוצת LNZ ומכאן שמו.
המועדון נוסד בעיר שפולה בשנת 2006 על ידי דמיטרו קרבצ'נקו מנהל מפעל הזרעים לבדין המקומי.
המועדון נקרא בתחילה LNZ-לבדין שפולה ובשנים הראשונות שלו שיחק בליגות האזוריות.
כשב-2009 זכה באליפות האזורית של מחוז צ'רקאסי בה זכה פעם נוספת בשנת 2011. בשנת 2013 עבר המועדון לייצג את הכפר לבדין שבמחוז צ'רקאסי ושינה את שמו ל LNZ-לבדין לבדין.
בעונת 2017/2018 זכה המועדון בגביע אוקראינה לקבוצות חובבות.
ובעונה לאחר מכן עונת 2018/2019 הצליח המועדון לראשונה לעבור סיבוב בגביע האוקראיני כשהפתיע את המועדון המקצעוני פוליסיה ז'יטומיר מהליגה השנייה לאחר דו-קרב פנדלים.
בשנת 2020 שינה המועדון את שמו מLNZ-לבדין לבדין ל-LNZ לבדין, ובתחילת שנת 2021 שינה את הרישום מלבדין לצ'רקאסי והציג לוגו חדש, במקביל להגשת בקשה לקבלת מעמד של מועדון מקצועי.
בעונת 2021/2022 החל המועדון לשחק בליגה האוקראינית השנייה שהיא הליגה השלישית בחשיבותה באוקראינה.
העונה הראשונה של LNZ בכדורגל המקצועני הופסקה בשיאה בעקבות הפלישה הרוסית לאוקראינה.
אך צ'רקאסי שהייתה במקום השלישי בזמן הפסקת הליגה עלתה לליגה הראשונה לקראת עונת 2022/2023.
בעונת 2022/23, סיימה LNZ במקום השלישי בליגה הראשונה ועלתה לפלייאוף העלייה לליגת העל, שם גברה בסיכום צמד משחקים על אינהולץ פטרובה והפכה לקבוצה הראשונה ממחוז צ'רקאסי שמעפילה לליגת העל האוקראינית.
את עונת הבכורה שלה בליגת העל עונת 2023/2024 סיימה LNZ במקום ה-7 בליגה.
LNER סדרה A4 היא סדרת קטרי קיטור אווירודינמיים בעלי סידור גלגלים 4-6-2 שיוצרה על ידי רכבת לונדון וצפון-מזרח לשימוש בקו החוף המזרחי בבריטניה.
ה-A4 פותחו על ידי המהנדס נייג'ל גרזלי עם דגש רב על הגברת מהירות הנסיעה ולכן קיצור זמן הנסיעה.
רכבות A4 פעלו לאורך קו החוף המזרחי המרכזי, בעיקר בין תחנת קינגס קרוס בלונדון לניוקסל (דרך יורק) ובהמשך גם לאדינבורו.
לאחר הלאמת רכבת לונדון וצפון מזרח ב-1948, קטרי ה-A4 הועברו לשימוש חברת הרכבות הלאומית בריטיש רייל והוכנסו לשימוש בין היתר בקו רכבת האקספרס "הסקוטי המעופף" שסיפק שירות סדיר ומהיר בין לונדון לאדינבורו.
קטר ה-A4 המפורסם ביותר, "מאלרד" (4468), שבר את שיא המהירות לקטר קיטור כאשר ב-3 ביולי 1938 הוא הגיע ל-126 מייל לשעה (202 קמ"ש), בכך שבר את השיא הבריטי של 114 מייל לשעה (183 קמ"ש) ואת השיא העולמי של 124.5 מייל לשעה (200 קמ"ש) שנקבע בגרמניה שלוש שנים לפני כן.
שיא זה עודנו עומד בעינו, "מאלרד" מוצג כיום במוזיאון הרכבת הלאומי ביורק, אנגליה.
מעבר לשיא שנמדד, קטרי ה-A4 היו מהירים מאוד ביחס לקטרים נפוצים בתקופה ובאופן עקבי נסעו סביב מהירות 100 מייל לשעה.
סך הכל יוצרו 35 קטרים מסדרה A4, מתוכם שרדו שישה שנמצאים כיום בשימור, במצב פעיל או בתצוגה סטטית במוזיאונים שונים.
במהלך מחצית שנות ה-60 הוחלפו בהדרגה קטרי ה-A4 בקטרי דיזל-חשמל בריטיש רייל סדרה 55, כאשר אחרוני ה-A4 הוצאו משימוש פעיל בספטמבר 1966.
שם:(מספר מקורי) ביטרן(4464) מאלרד(4468) יוניון אוף סאות' אפריקה(4488) דומיניון אוף קנדה(4489) דווייט ד.
אייזנהאואר(4496) סר נייג'ל גרזלי(4498) תמונה:
LOL, (בעברית מבוטא כ-"חחח"), הוא ביטוי המורכב מראשי התיבות, באנגלית, של המילים לצחוק בקול רם (Laughing out loud), ואלמנט פופולרי בסלנג באינטרנט שמשמש בכדי לציין שעשוע, אירוניה, או כפל משמעויות.
תחילה נעשה בו שימוש כמעט בלעדי בפלטפורמת הדיונים והצ'אט Usenet, אך מאז הפך לנפוץ בפלטפורמות נוספות, ואף בתקשורת פנים אל פנים.
הביטוי היה לאחד מהביטויים הראשונים המבטאים תגובות גופניות כטקסט, יחד עם תגובות דומות נוספות, כגון LMAO - ("laughing my ass off"), או ("rolling on the floor laughing") - ROFL.
בשנת 2003 הביטוי הוכר, יחד עם רגשונים וסמיילים נוספים, במילונים עממיים שהופצו באופן בלתי פורמלי בקרב משתמשים של פלטפורמות של תקשורת בתיווך מחשב.
בשנת 2011 הביטוי נכנס באופן רשמי למילון אוקספורד.
בעוד המשמעות המקורית של הביטוי הוא "לצחוק בקול רם", השימוש העכשווי שונה, והוא משמש בדרך כלל לביטוי אירוניה, כאינדיקטור למשמעויות משניות, וכדרך לרכך הצהרות.
השימוש הראשון בביטוי היה בתחילת שנות ה-80. וויין פירסון, ככל הנראה האדם הראשון שעשה שימוש בביטוי זה, השתמש בו בכדי להגיב לבדיחה של חבר בחדר צ'אט דיגיטלי קדם אינטרנטי בשם Viewline.
פירסון הצהיר כי במקום לכתוב "hahaha", כפי שעשה בעבר, הקליד "LOL" כדי לסמל צחוק קיצוני.
למרות שחשבון המשתמש האישי שלו אומת, לא נמצא תיעוד כתוב של השיחה, ותאריך המקור המדויק אינו ידוע.
האזכור המתועד המוקדם ביותר של LOL לפי מילון אוקספורד האנגלי, והבלשן בן זימר, היה ברשימה של ראשי תיבות מקוונים נפוצים, בגיליון של 8 במאי 1989 של הניוזלטר "FidoNews".
דייוויד קריסטל השווה את כניסתם של הביטויים לשפה המדוברת למהפכת הדפוס של יוהנס גוטנברג וקבע כי זהו "מגוון חדש לגמרי של שפה מתפתחת", שהומצא על ידי צעירים בתוך חמש שנים, ש-"מרחיב את טווח השפה, את כושר ההבעה [והעושר של השפה]".
פולום טען כי גם אם הביטויים נפוצים מאוד באנגלית מדוברת, "ההשפעה הכוללת שלהן על השפה תהיה טריוויאלית לחלוטין".
הבלשן ג'ון מק'וורטר אמר כי "משתמשים ב-"LOL" בצורה מסוימת.
זה סמן של אמפתיה והתאמה.
אנחנו הבלשנים קוראים לדברים כאלו חלקיקים פרגמטיים..." חלקיקים פרגמטיים הם המילים והביטויים המשמשים כדי להקל על רגעים מביכים בשיחה סתמית.
מק'וורטר קבע שהביטוי משמש יותר כדרך להקל על שיחה, ופחות כתגובה לדבר מצחיק.
החברה היא הגדולה ביותר בסין בתחום הציוד החקלאי עם ייצור בהיקף של יותר ממאה אלף טרקטורים ורכבי-מיכון חקלאי שונים בשנה, ומהחברות הצומחות בסין בתחום הציוד ההנדסי ומערכות טכנולוגיות מתקדמות.
לצד הדומיננטיות בשוק הסיני, המוצרים השונים של החברה נמכרים ביותר מ־120 מדינות ברחבי העולם.
החברה הוקמה ב-1998 כ-Foton Lovol Heavy Industry Ltd, התמחתה בייצור טרקטורים, קומביינים וציוד הנדסי בתחום הבנייה ועבודת העפר.
החברה התפתחה בצורה מרשימה והפכה לאחת המובילות בעולם בתחומי הטרקטורים החקלאיים, ציוד עבודות עפר וכלי רכב קלים מיוחדים.
בסוף שנת 2014 החברה הודיעה כי רכשה את יצרנית הציוד החקלאי האיטלקית הוותיקה Arbos.
כמה חודשים לאחר מכן, היא רכשה גם את החברה האיטלקית MaterMacc, הידועה במכונות הזריעה המדויקות שלה.
בספטמבר 2015 LOVOL השלימה את המהלך, ועל בסיס הרכישות הללו, הקימה לראשונה חברת-בת מחוץ לסין: LOVOL ARBOS Group SpA, שממוקמת בבולוניה – במטרה לתכנן ולייצור בה ציוד חקלאי מתקדם ואיכותי.
ב-2016 המשיכה בחיזוק מעמדה באירופה ברכש של חברת Goldoni S.p.A, יצרנית איטלקית ותיקה נוספת של טרקטורים ייחודיים.
ב-2021 קבוצת Weichai, קונצרן סיני ענק (יותר מ-100 אלף עובדים) וותיק (נוסד ב-1946), בתחום המנועים והציוד התעשייתי, השלימה עסקה בת שני שלבים, ורכשה את כל הפעילות של ייצור הציוד החקלאי של חברת Foton Lovol (והפסיקה את ההסכמים עם Arbos ו־Goldoni).
שנה לאחר מכן החברה הוטמעה כיחידה עסקית נפרדת בתאגיד, שינתה את שמה, ומיקדה את העשייה שלה בכלי תחבורה ייחודיים המיועדים לחקלאות חכמה.
המטה הראשי של LOVOL נמצא בעיר הנמל , במחוז שאנדונג, במזרח סין.
במחוז גם נמצאים ארבעה מתוך שישה מפעלי הייצור המרכזיים של החברה, שגם שני המפעלים הנוספים הגדולים שלה בסין.
החברה מעסיקה יותר מ-10,000 עובדים, כרבע מהם מהנדסי פיתוח.
חברת LOVOL, כחברת בת בתאגיד Weichai, היא היצרנית הגדולה ביותר בסין של מכונות חקלאיות, עם ייצור של 100,000 טרקטורים, 50,000 קומביינים ו־120,000 מנועים.
לצד דוממיננטיות בשוק הסיני המקומי, החברה מפעילה מעל 1,500 ערוצי הפצה ברחבי העולם ועד היום יציאה מעל 250,000 יחידות של כלי רכב חקלאיים ונוספים.
LOVOL מציעה עשרות סדרות שונות של דגמים, בגדלים והספקים שונים, בשלוש קטגוריות המבוססות על שלוש פלטפורומות שונות:
סדרת M – טרקטורים מכניים אמינים (בהספקים בין 20–130 כוח סוס) המיועדים לשימוש כללי
סדרת P – טרקטורים מתקדמים עם PowerShift/CVT
סדרת F – טרקטורים למטעים ולכרמים
טרקטורים מסדרת M ו-P של חברת LOVOL הסינית מיובאים לישראל מאז שנת 2023 על ידי חברת צ'פניק ובניו, ומשווקים תחת הקמפיין שכותרתו "הירוק החדש".
בנוסף היבואן גם מייבא מיני מחפרונים של היצרנית הסינית.
LSD (אל-אס-די; שם מלא: Lysergic acid diethylamide - חומצה ליסרגית דיאתילאמידית; ידוע גם בתור אסיד או LSD-25), הוא סם פסיכדלי רב עוצמה, חצי מלאכותי.
LSD הוא סם לא ממכר, וידוע בשל השפעה פסיכולוגית אשר כוללת תהליכי מחשבה מוגברים, הזיות עם עיניים סגורות ופתוחות, סינסתזיה (מיזוג קוגניטיבי בין חושים שונים), שינוי בתחושת הזמן, ותחושה של אובדן זהות, וכמו כן בשל תפקידו המרכזי בתרבות הנגד של שנות השישים.
כיום, LSD משמש בעיקר למטרות פנאי וככלי עבור טקסים דתיים וטיפולים פסיכדליים.
LSD סונתז לראשונה ב-16 בנובמבר 1943 על ידי הכימאי ד"ר אלברט הופמן במעבדות סנדוז בבזל, שווייץ כחלק מתוכנית מחקר גדולה שחיפשה נגזרות רפואיות שימושיות מאלקלואידים של פטריית הארגוט.
אלברט הופמן ביקש לעבוד עם ארגוטמין, אלקלואיד שבודד לראשונה על ידי עמיתו לעבודה, ארתור סטול סנדוז, ונמכר כתרופה להקלת כאבי לידה וטיפול במיגרנה, אך בקשתו נדחתה מאחר שארגוטמין היה חומר רגיש שנוטה להתפרק בקלות יחסית לאלקלואידים אחרים והפקתו הייתה יקרה.
הופמן נאלץ להשתמש בסוג זול יותר הנקרא ergotoxine אשר דרש תהליכי זיקוק נוספים, ובמהלכם גילה שהחומר הפעיל בארגוט אינו אלקלואיד אחד, אלא למעשה תערובת של מספר חומרים פעילים.
כאשר בידד אותם, זיהה את המולקולה חומצה ליסרגית דיאתילאמידית (LSD), והחל לשלב אותה עם חומרים אחרים במטרה להפיק תרופה אנלפטית שתמריץ את מערכת הדם והנשימה.
לכל שילוב כזה נתן מספר ושם.
הופמן זנח את התרכבות לאחר שגילה שהשפעותיו של LSD על מחזור הדם והנשימה היו מזעריים.
חמש שנים לאחר מכן, בשנת 1943, החליט לחזור על תהליך הסינתזה של LSD-25 וספג בטעות כמות לא ידועה של החומר דרך העור באצבעותיו, וכך באופן מקרי גילה את ההשפעה העוצמתית שלו.
הנטילה המכוונת הראשונה דרך הפה התבצעה ב-19 באפריל 1943 בשעה 16:20, כאשר בלע 250 מיקרוגרם של LSD.
הוא שיער שזו תהיה מנת הסף, בהתבססו על מינונים של אלקלואידי ארגוט אחרים.
הופמן גילה שההשפעה הייתה חזקה הרבה יותר ממה שהוא ציפה.
בשנת 1947 הוצג ה-LSD במעבדות סנדוז תחת השם המסחרי Delysid כתרופה פסיכיאטרית בעלת שימושים שונים.
ההשפעות ההלוצינוגניות של LSD משכו מהר את תשומת לבם של החוקרים.
בין השנים 1950-1961 כתבי עת רפואיים פרסמו למעלה מ-1,000 מאמרים מדעיים בנושא וה-LSD הפך במהרה לכלי טיפול פסיכואקטיבי ונראה היה כי צפויה לו הצלחה רבה.
בסמוך לכך החל ה-LSD לשמש למטרות פנאי בחוגים מסוימים, בעיקר בחוגים רפואיים, כאשר כמה אנשי מקצוע פסיכיאטריים ורפואיים הגיעו להכרות עם ה-LSD בעבודתם, החלו להשתמש בו בעצמם, ושיתפו אותו עם חברים ושותפים לעבודה.
בין הראשונים לעשות זאת היה הפסיכיאטר הבריטי האמפרי אוסמונד (Humphry Osmond), שטבע את המושג "פסיכדליה" כדי לתאר את השפעות ה-LSD, והיה הראשון שנתן את הסם לסופר אלדוס האקסלי .
בתחילת דרכו נערכו ב-LSD ניסויים כסם טיפולי במצבים רפואיים שונים, כולל במחלות נפש.
אחת הנסייניות ב-LSD בישראל טרם צאתו של הסם מחוץ לחוק הייתה המשוררת יונה וולך, שתארה את המסעות שחוותה בעקבות נטילת הסם בשנת 1965 בשירתה, בין השאר בשיר "אם תלך למסע LSD".
החל משנת 1950 ה-CIA החל תוכנית מחקר בשם פרויקט MK-ULTRA.
הניסויים כללו נתינת LSD לעובדי CIA, אנשי צבא, רופאים, סוכני ממשלה, זונות, מטופלים חולי נפש ולציבור הרחב, כדי ללמוד את תגובותיהם, בדרך כלל ללא ידיעת הנבדקים.
הפרויקט נחשף בדו"ח ועדת הקונגרס האמריקני רוקפלר בשנת 1975. בשנת 1963 פג הפטנט של סנדוז על ה-LSD.
באותה שנה סיווג ארגון המזון והתרופות האמריקני את ה-LSD כתרופה חדשה תחת חקירה, כלומר יחולו הגבלות חדשות על השימוש הרפואי והמדעי בה.
כמה דמויות מרכזיות, כולל אלדוס האקסלי, טימותי לירי וריצ'רד אלפרט, החלו להטיף לשימוש ב-LSD.
ה-LSD הפך במהרה לחלק מרכזי בתרבות הנגד של שנות השישים, ובמאבק נגד מלחמת וייטנאם.
תת-התרבות הפסיכדלית הופכת לזרם מרכזי
היסטוריון ה-LSD ג'יי סטיבנס, מחבר הספר "הסתערות על גן עדן: LSD והחלום האמריקאי", אמר כי בימים הראשונים של השימוש למטרות פנאי, המשתמשים ב-LSD (שהיו באותה תקופה בעיקר אנשי אקדמיה ואנשי מקצוע רפואיים) התחלקו לשתי קבוצות רחבות תחום.
הקבוצה הראשונה, אשר הייתה שמרנית בעיקרה, והובאה לדוגמה על ידי הקסלי, שהרגישה כי ה-LSD היה חזק מדי ומסוכן מכדי לאפשר לו היכרות מיידית ונרחבת עם הציבור, וכי השימוש בו צריך להיות מוגבל לחברי ה'אליטה' של החברה - אמנים, סופרים, מדענים - אלו שיכלו לתווך את הפצתו ההדרגתית ברחבי החברה.
הקבוצה השנייה, מאופיינת על ידי אלפרד האברד (Alfred Matthew Hubbard) וטימותי לירי, הרגישה של-LSD היה הכוח לחולל מהפכה ברחבי החברה וכי ה-LSD צריך להתפשט בתפוצה רחבה ככל האפשר ולהיות זמין לכלל.
במהלך שנות השישים, "הקבוצה השנייה" זו שמורכבת ממשתמשים מכלל החברה, התפתחה והתרחבה לתת-תרבות אשר שיבחה את הסמליות המיסטית והדתית שעוררו האפקטים החזקים של ה-LSD, ודגלה בשימוש בו כאמצעי להגברת מודעות.
אישים הקשורים לתת-תרבות, כגון ד"ר טימותי לירי ונגני רוק פסיכדלי כמו גרייטפול דד, ג'ימי הנדריקס, חברי להקת ג'פרסון איירפליין והביטלס במהרה יצרו פרסום רב, שעורר התעניינות נוספת ב-LSD.
פופולריזציה של ה-LSD מחוץ לעולם הרפואי הואצה כאשר אישים כמו קן קיזי השתתפו בניסויים ב-LSD ואהבו את מה שהם חוו.
טום וולף כתב תיעוד מפורסם של אותם ימי בראשית, על הכניסה של ה-LSD לעולם הלא אקדמי בספרו Aid Acid Test, שתיעד את מסעם מחוף לחוף, העתיר באסיד של קן קיזי ו-Merry Pranksters על האוטובוס הפסיכדלי "Furthur", ומאוחר יותר את מסיבות ה-LSD "אסיד טסט" של ה-Pranksters.
בשנת 1965, מעבדות סנדוז הפסיקו את המשלוחים של ה-LSD, שעדיין היו חוקיים, לארצות הברית למטרות מחקר ושימוש פסיכיאטרי, לאחר בקשה מממשלת ארצות הברית אשר החלה לדאוג מההשפעה.
עד אפריל 1966, השימוש ב-LSD הפך לכל כך נפוץ עד שמגזין טיים הזהיר מפני סכנותיו.
בשיא המלחמה הקרה, ב-24 באוקטובר 1968, כחלק מהמאבק של ממשלת ארצות הברית בתרבות הנגד, החזקת LSD הוצאה מהחוק בארצות הברית.
האישור האחרון של ה-FDA למחקר על בני האדם, לשימוש ב-LSD אצל חולי סרטן גוססים, הסתיים בשנת 1980. שימוש פסיכיאטרי חוקי ומוסדר של LSD המשיך בשווייץ עד 1993.
כיום, המחקר הרפואי מתחדש ברחבי כל העולם.
מספר ארגונים, ובהם קרן Beckley, מכון המחקר הפטר, MAPS, וקרן אלברט הופמן קיימים כדי לעודד, לתאם ולממן את המחקר על השימושים הרפואיים והרוחניים של ה-LSD.
סוחרי LSD וכימאים רבים מתארים מטרה דתית או הומניטרית המניעה את פעילותם האסורה.
בספרו של ניקולס שו, "אורנג' סאנשיין: אחוות האהבה הנצחית ומטרתה להפיץ שלום, אהבה, ואסיד לעולם", מספר על אחת מהקבוצות האלו, "אחוות האהבה הנצחית" (Brotherhood of Eternal Love), אשר הייתה קבוצת סחר אמריקנית דומיננטית בסוף שנות השישים ובתחילת שנות השבעים.
במחצית השנייה של המאה ה-20, סוחרים וכימאים כמו אוסלי סטנלי, ניקולס סנד, ולאונרד פיקארד, היו מעורבים בהפצת LSD בהופעות של הלהקה גרייטפול דד.
בשנת 2000, התגלתה מעבדתו של לאונרד פיקארד ליד קנזס.
הרשות האמריקנית לאכיפת חוקי הסמים דיווחה שזוהי הייתה תפיסת ה-LSD הגדולה בהיסטוריה, ושנתיים לאחר מכן טענה כי מעצרו של פיקארד הוביל לירידה של 95% בזמינות ה-LSD בארצות הברית.
פיקארד נשפט לשני מאסרי עולם אך זכה לשחרור מוקדם ביולי 2020 עקב מצבו הרפואי.
בארצות הברית, נכון לשנת 2017, כ-10% מהאוכלוסייה השתמשו ב-LSD בשלב כלשהו בחייהם, ואילו 0.7% השתמשו בו בשנה האחרונה.
LSD הוא נגזרת של ארגולין אשר רגיש לחמצן, אור אולטרה סגול וכלור (במיוחד בתמיסה), אולם אם הוא מאוחסן הרחק מאור, לחות ובטמפרטורה נמוכה הפוטנציאל שלו עשוי להישמר שנים.
בצורתו הטהורה הוא חסר צבע, ריח, ומוצק חלקית.
LSD נצרך בדרך כלל דרך הפה על מצע כגון נייר סופג, קוביית סוכר, ג'לטין או מומס במי שתייה.
במקרים נדירים הוא יכול להיות מוזרק לתוך שריר או תוך וריד.
מנה אחת של LSD מכילה כ-100 מיקרוגרם בלבד (0.0001 גרם), מינון הנמוך פי 5,000 מבסמים פסיכדליים אחרים, כגון מסקלין (0.5 גרם).
LSD מסונתז בדרך כלל על ידי תגובה כימית בין דיאתילאמין לחומצה ליסרגית, אשר מופקת בהידרוליזה מאלקלואידים של פטריית הארגוט כמו ארגוטמין.
LSD גורם לערנות, ראיית הזיות קטנות מתוך המציאות, התרחבות האישונים והפחתת התיאבון.
תגובות פיזיות אחרות ל-LSD משתנות מאוד, לא ספציפיות ואינדיבידואליות, חלק מתגובות הללו עשויות להיות משניות להשפעות הפסיכולוגיות החזקות של LSD.
בין השאר נפוצים הסימפטומים הבאים: צמרמורות, עלייה בקצב הלב, תחושה של "זרמי חשמל" חזקים בכל הגוף, הידוק לסתות, זיעה, ייצור רוק, נדודי שינה, רפלקסים מוגברים, חוסר תחושה, רעד בקצות הידיים, חולשה, בחילות, היפותרמיה או היפרתרמיה (ירידת או עליית חום הגוף), ועליה ברמת הסוכר בדם.
בניסויים על בעלי חיים דווח על התכווצויות רחם.
כמה מהמשתמשים, כולל הופמן עצמו, דיווחו על טעם מתכתי חזק למשך ההשפעה.
LSD נחשב ללא ממכר על ידי הקהילה הרפואית.
יצירת עמידות מהירה לסם מונעת שימוש יום יומי, וישנה עמידות צולבת (כשסמים מסוימים גורמים לעמידות גם לסמים אחרים, ולהפך) בין LSD, מסקלין ופסילוסיבין.
עמידות זו מתמעטת לאחר מספר ימים ללא שימוש ונגרמת כנראה על ידי ירידה בוויסות קולטני ה-5HT2A במוח לצד רתיעה פסיכולוגית.
ההשפעות הפסיכולוגיות של LSD (הנקראות "טריפים" - מסעות) כוללות הזיות חזויותיות, סינסתזיה, שינוי בתחושת הזמן, ותחושה של אובדן זהות.
השפעות אלו עשויות להשתנות במידה רבה בהתאם למינון הנלקח, המצב הנפשי של המשתמש, והסביבה ().
טריפים מתחילים בתוך 20–30 דקות לאחר נטילה, ומגיעים לשיאם לאחר 3–4 שעות, ונמשכים עד 12 שעות.
לטריפ LSD יכולות להיות תופעות פסיכואמוציונאליות לטווח ארוך; חלק מהמשתמשים מציינים את חוויית ה-LSD כחוויה שגרמה לשינויים משמעותיים באישיותם ובנקודת מבטם על החיים.
מתקבלות השפעות שונות באופן נרחב בהתבסס על מה שהפסיכולוג טימותי לירי הגדיר בשם: "Set and Setting": כאשר ה-Set הוא מצב הרוח הכללי של המשתמש וה-Setting היא הסביבה הפיזית והחברתית בה חווים את השפעות הסם.
המחבר קן קיזי סיפר ש-LSD שינה את חייו לנצח: שההשפעה הפסיכולוגית העוצמתית שלו הייתה ההשראה לרומן "קן הקוקייה", ומייסד אפל, סטיב ג'ובס, טען ש-LSD היה אחד משני או שלושת הדברים החשובים ביותר שעשה בחייו.
משתמשים רבים חווים הבדלה בינם לבין "העולם החיצוני", תכונה ייחודית זו מאפשרת למשתמש לצפות בעצמו ובחייו מהצד, מעין לצאת מהבועה שחיי בה כל חייו.
חלק מהמשתמשים מדווחים כי מצב זה מאפשר להם לקבל יותר שליטה לגבי אופייה וטיבה של אישיותם.
מצב זה נקרא "תודעה מורחבת" ועשוי להוות תפקיד גם בהיבטים רוחניים ודתיים של ה-LSD.
נוספים חווים אחדות מוחלטת עם הכל, ללא גבולות והפרדות.
אם המשתמש נמצא בסביבה עוינת או לא נעימה, או אם אינו מוכן נפשית לשינויים העוצמתיים בתפיסת העולם והמחשבה שהסם גורם, החוויה נוטה להיות פחות נעימה מאשר אם המשתמש נמצא בסביבה נעימה, במצב נפשי רגוע, מאוזן ופתוח לחוויות.
LSD גורם לחוויית הרחבה והעצמת חושים, רגשות, זכרונות, זמן, ומודעות.
המשתמש עשוי לחוות החל משינויים עדינים בתפיסה ועד לשינויים קוגניטיביים מרחיקי לכת.
שינויים בתפיסה השמיעתית והחזותית הם מאוד אופייניים.
אפקטים חזותיים כוללים אשלית תנועה של משטחים סטטיים ("קירות נושמים"), שבילים נוצרים מחפצים נעים ("שבלים"), הופעת תבניות גאומטריות צבעוניות בתנועה (בעיקר בעיניים עצומות), העצמת צבעים ובהירות (הצבעים נראים בוהקים וססגוניים), מרקמים חדשים על אובייקטים קיימים, טשטוש ראייה, וסוגסטיביות צורה.
משתמשים בדרך כלל מדווחים שהעולם הדומם נראה מונפש בצורה בלתי מוסברת, לדוגמה, אובייקטים נייחים בשלושה ממדים יכולים להראות כאילו נעים באופן יחסי למימד מרחבי נוסף אחד או יותר.
רבים מהאפקטים החזותיים הבסיסיים דומים לפוספנים (Phosphene) הנראים לאחר הפעלת לחץ על רשתית העין, האפקטים הללו נחקרו גם תחת השם פורם קונסטנט (Form constant).
אפקטים שמיעתיים של LSD עשויים לכלול עיוותי קול דמוי הד, העצמת היכולת להבחין בין גירויים שמיעתיים, וכמו כן התגברות כללית של החוויה המוזיקלית.
במינונים גבוהים עשויה להתרחש תופעה של הזיות ממש - תחושות דמיוניות שאין להם כל קשר למציאות (לדוגמה: תחושה של עכבישים מטפסים על הגוף, שמיעת קולות של אנשים שלא נמצאים בסביבה, דמויות דמיוניות).
בשנת 1964 הפסיכיאטר מלוס אנג'לס סידני כהן פרסם את ספרו "המעבר שבתוכנו: סיפורו של ה-LSD.
בריאיון עם כהן בנוגע לפרסום, דיווח טיים מגזין: "ההשפעה [של ה-LSD] על הדעת...
היא כה פנטסטית, עד שרוב הנסיינים מתעקשים כי מילים הן לא הפלטפורמה לתאר אותה."
מבחינה בריאותית החששות העיקריים לגבי שימוש ב-LSD מתייחסים יותר לרפואה פסיכיאטרית מאשר לסיכון של נזק פיזי לגוף או למוח.
חוקר ה-LSD הבכיר, ד"ר דוד ניקולס , יו"ר פרמקולוגיה באוניברסיטת פרדו וראש אחת המעבדות המובילות בעולם בחקר LSD, ציין במאמרו משנת 2004 הסוקר הלוצינוגנים, "אין שום ראיה כי איזשהו הלוצינוגן, אפילו הלוצינוגן חצי מלאכותי ומאוד עוצמתי כמו ה-LSD, אי פעם גרם לנזק כלשהו לאיזשהו איבר בגוף האדם.
[...] הלוצינוגנים לא גורמים לשינויים מסכני חיים בתפקוד הלב וכלי הדם, הכליות או הכבד כיוון שאין להם זיקה לרצפטורים ולמטרות הביולוגיות האחראיות על תפקוד חיוני בסיסי".
מוות כתוצאה מההשפעות הפרמקולוגיות של ה-LSD לא תועדו בבני אדם.
עם זאת, כמו כל הסמים הפסיכואקטיביים, LSD יכול לגרום לשינויים קוגניטיביים ורגשיים, אשר יכולים להשפיע רבות על ההתנהגות.
עם סמים פסיכדליים כמו LSD, יכולים להיות שינויים עוצמתיים ובלתי צפויים בחשיבה ובתפישה.
בזמן השפעת סמים אלו, אדם יכול להפגין כושר שיפוט לקוי והתנהגות הזייתית העלולה להוביל לתאונות או למצבים מסוכנים.
סמי הזיה עשויים לזרז תגובות פסיכוטיות או דיכאון אצל אנשים בעלי נטייה למצבים פסיכיאטריים אלו.
אצל אנשים מסוימים, חרדה לטווח ארוך או דיכאון עשויים לנבוע מחוויות לא נעימות או חזיונות מפחידים שהתרחשו במהלך החוויה הפסיכדלית.
בעבר דווחו השפעות חיוביות של LSD על הבריאות, כולל שיפורים בתחום בריאות הנפש; חיבור לרוחניות; תובנות על העולם ותובנות אישיות; טיפול בכאבי ראש מקבצים; שימוש בהתגברות על התמכרות לסמים אחרים; הפחתת השימוש בתרופות לשיכוך כאבים והפחתת רמות חרדה בקרב אנשים בעלי מחלות סופניות.
אף על פי שמחקרים קליניים בקנה מידה קטן על ידי מעבדות מדעיות לגיטימיות הציעו כי טענות אלו עשויות להיות ראויות לחקירה נוספת, מחקרים קליניים רחבי היקף מצאו מתאם גבוה בין השפעות חיוביות ארוכות טווח לשימוש בפסילוסיבין, ש-LSD הוא הלוצינוגן סינתטי שלו.
מחקרים מצביעים על האפשרות כי ל-LSD יש יכולת לעורר סימפטומים פסיכוטיים אצל אנשים בעלי נטייה לפסיכוזה.
מאחר שהפרעות פסיכוטיות או סכיזופרניות מתבטאות בעיקר בקרב אנשים בשנות העשרה המאוחרות שלהם או בתחילת שנות העשרים, באותו גיל שבו השימוש ב-LSD הוא הנפוץ ביותר, הבחנה זאת איננה ברורה לחלוטין.
אנשים עם היסטוריה משפחתית של סכיזופרניה או התפרצות מוקדמת של מחלת נפש, עלולים להיות תחת יתר סיכון, כיוון ש-LSD ידוע כי עלול להקדים בעיות פסיכולוגית עתידיות.
"פלאשבקים" מדווחים כתופעה פסיכולוגית שבה הפרט חווה אפיזודה של כמה מההשפעות הסובייקטיבית של ה-LSD זמן ארוך לאחר שהשפעת הסם פגה, בדרך כלל בימים שלאחר מנה טיפוסית.
בכמה מקרים נדירים, פלאשבקים דווחו כי נמשכו זמן רב יותר, אך בדרך כלל הם נמשכים זמן קצר, ומאוד מתונים בהשוואה ל"טריפ" ה-LSD עצמו.
פלאשבק יכול לשלב היבטים חיוביים ושליליים של טריפ LSD, ובדרך כלל נגרם/מוער על ידי שימוש בסמים אחרים כגון אלכוהול או קנאביס, על ידי מתח נפשי, או על ידי עייפות.
פלאשבקים הוכיחו את עצמם כקשים למחקר, והם כבר לא מוכרים רשמית כתסמונת פסיכיאטרית אמיתית.
עם זאת, השימוש במונח בשפה המדוברת נמשך, ובדרך מתייחס לכל חוויה ללא סמים המזכירה השפעה של סם פסיכדלי, עם הקונוטציה הטיפוסית כי האפיזודה של החוויה היא למשך זמן קצר.
אין הסבר מוחלט עבור החוויות האלה.
כל ניסיון להסביר חייב לשקף מספר תצפיות: הראשונה, מעל 85 אחוז מן המשתמשים ב-LSD טוענים כי מעולם לא חוו "פלאשבק"; השנייה, התופעה נראית כי קשורה לשימוש ב-LSD, אם כי קשר סיבתי לא בוסס; והשלישית, שיעור גבוה יותר של חולים פסיכיאטריים דיווחו כי חוו פלאשבק מאשר משתמשים אחרים.
מספר מחקרים ניסו לברר מה הסיכוי למשתמש ב-LSD, אשר לא סובל מבעיה פסיכיאטרית ידועה, לחוות פלאשבק.
מחקרים גדולים יותר כללו את בלומנפלד בשנת 1971 נאדיץ' ופאנוויק בשנת 1977, אשר הגיעו לתוצאה של 20% ו-28%, בהתאמה.
HPPD (שם מלא: Hallucinogen persisting perception disorder) מוגדרת במהדורה הרביעית של DSM בתור הפרעה שמתבטאת בהזיות קבועות, בעיקר ויזואליות, גם זמן רב לאחר סיום ה"טריפ".
סקירה שנערכה לאחרונה מצביעה על כך ש-HDPPD (כפי שמוגדר ב-DSM) אינה שכיחה ומשפיעה על אוכלוסיית משנה פגיעה של משתמשים.
ברוב מדינות העולם הסם אינו חוקי למכירה, להחזקה ולשימוש.
בישראל הסם נכלל בפקודת הסמים המסוכנים.
LWN (במקור ראשי תיבות של Linux Weekly News, כלומר "חדשות לינוקס השבועיות") הוא שמו של אתר חדשות שעוסק בעיקר בנושאי לינוקס ותוכנה חופשית.
האתר מפיק מהדורה שבועית אשר זמינה בשבוע הראשון לאחר פרסומה למנויים בלבד.
כמו כן הוא מספק הפניות לעדכוני חדשות נבחרים בתחום.
האתר החל לפעול בראשית שנת 1998 כאוסף עדכוני חדשות שבועיים בנושא לינוקס (ומכאן השם המקורי).
בהמשך התרחבו תחומי הכיסוי ולכן שונה השם ל-LWN.net, שהיה שם המתחם שבו השתמש האתר.
באתר שני סוגים עיקריים של כתבות: דיווחים על עדכוני חדשות (כד"כ תמצית קצרה וקישור, לפעמים גם גוף ההודעה במקרה של הודעה לעיתונות או הודעה ברשימת תפוצה).
בנוסף לכך יש כל שבוע, ביום חמישי, מהדורה שבועית: אוסף של כתבות במספר מדורים.
תוכן המדורה השבועית זמין למנויים בלבד למשך שבוע והופך להיות זמין לקהל הרחב (ללא צורך בהזדהות).
חלק מהכתבות מפורסמות מראש, עוד לפני פרסום המהדורה השבועית.
אפשר להגיב לכל הידיעות והכתבות.
בסוף שנת 1997 הקימו ג'ונתן קורבט ואליזבת קולבאו (Coolbaugh) חברה בשם Eklektix לשרותי פיתוח ותמיכה טכנית למערכות לינוקס.
על מנת לפרסם את עצמם הם החלו, החל מ-22 בינואר 1998, לפרסם באתרם טור חדשות שבועי בשם "חדשות לינוקס השבועיות".
שם המתחם lwn.net נרכש בתאריך 22 במאי 1998.
אתר החדשות זכה להצלחה, אולם חברת Eklektix עצמה לא זכתה להצלחה כלכלית.
החל משנת 1999, בימי בועת הדוט-קום היו משקיעים רבים שרצו להשקיע בחברות שקשורות ללינוקס.
בסופו של דבר נרכשה החברה על ידי חברת Tucows הקנדית באפריל 2000.
בשנת 2001 פרשה אליזבת קולבאו מהעריכה בשל מחלת טרשת נפוצה.
בתחילת שנת 2002 התברר שאתר החדשות לא מועיל מספיק לחברת Tucows והיא החליטה למכור אותו חזרה לחברת Eklektix של ג'ונתן קורבט.
לאחר ששימוש בפרסומות וגיוס תרומות לא סיפקו את המימון הדרוש, הוחלט לגביית כסף ממנויים על צפייה במהדורה השבועית בשבוע הראשון.
עד שנת 2002 היה האתר כתוב בשפת PHP (גרסה 3).
בשנה זו הוא נכתב מחדש בשפת פייתון.
הוא משתמש בבסיס הנתונים PostgreSQL.
לואי ויטון מואט הנסי , הידוע בשם LVMH, הוא תאגיד צרפתי בינלאומי בתחום מוצרי יוקרה אשר מטהו נמצא בפריז.
התאגיד נוצר לאחר מיזוג בין בית האופנה לואי ויטון עם חברת Moët Hennessy, חברה שנוצרה ממיזוג יצרן השמפניה Moët & Chandon ויצרן הקוניאק Hennessy.
לתאגיד LVMH כ-60 חברות בנות אשר כל אחת מהן מייצרת מגוון מוגבל של מותגי יוקרה.
רבות מן החברות הבנות מנוהלות באופן עצמאי.
כריסטיאן דיור היא חברת ההחזקות המחזיקה בבעלות של 41.36% ממניות LVMH ו-59.01% מזכויות ההצבעה בה.
ברנאר ארנו הוא בעל מניות השליטה בחברת דיור ומשמש כיושב ראש מועצת המנהלים של שתי החברות.
הצלחתו של ארנו בשילוב מותגים נחשקים רבים תחת גג תאגידי אחד, היוותה מודל לחיקוי לחברות מוצרי מותרות אחרים.
המותג הוותיק ביותר של LVMH הוא יקב שאטו ד'יקאם הפועל מאז 1593.
מטה LVMH נמצא ברובע השמיני של פריז.
מניות החברה נסחרות בבורסת Euronext בפריז ומהוות חלק ממדד CAC 40. נכון לשנת 2010 לתאגיד פדיון של יותר מ-20.3 מיליארד אירו ורווח נקי של יותר מ-3 מיליארד אירו.
בתאגיד למעלה מ-83,000 עובדים, 30% מהם מועסקים בתחומי צרפת.
התאגיד מפעיל למעלה מ-2,400 חנויות ברחבי תבל.
התוכנית העסקית של התאגיד לשנת 2010 מתמקדת בשליטה הדוקה על המותגים שבבעלות התאגיד כדי להמשיך ולקיים ואף להעלות את תדמית מוצרי המותרות הנלווית למותגים אלה.
כך לדוגמה המותג לואי ויטון נמכר אך ורק בבוטיקים של לואי ויטון הנמצאים באזורי יוקרה, בערים עשירות, או בדוכני לואי ויטון הניצבים בחנויות של מוצרי מותרות (כך למשל בחנות הרודס בלונדון).
מדיניות זו היא בניגוד ליצרנים אחרים, יוקרתיים פחות, המשווקים מוצריהם בחנויות כלבו בקניונים ברחבי תבל.
נכון לסוף שנת 2010 בעל המניות העיקרי היחיד בתאגיד LVMH היה קבוצת ארנו, חברת החזקות משפחתית של ברנאר ארנו.
חברת ההחזקות היא בעלת 47.64% ממניות LVMH (42.36% באמצעות חברת ההחזקות כריסטיאן דיור ו-5.28% באחזקה ישירה), בידי קבוצת ארנו 63.66% מזכויות ההצבעה ב-LVMH.
2.43% ממניות LVMH הן מניות אוצר (מניות אשר נרכשו בחזרה על ידי החברה מהציבור לאחר הנפקתן), ויתרת המניות נמצאת בידי הציבור.
LTR או Long terminal repeats הם רצפי DNA באורך של מאות זוגות בסיסים, שמתרחשים בגנום איאוקריוטי בשני הקצוות של סדרת גנים שיוצרים יחד רטרוטרנספוזון או גנים שמקורם מרטרו-וירוסים שנכנסו לגנום האיאוקריוטי.
לכל הגנים שהם רטרו-וויראליים יש LTR בקצותיהם, אבל לא לכל הרטרוטרנספוזונים.
נגיפים משתמשים ברצפים אלו כדי להחדיר את הרצף הגנטי שלהם אל הגנום של הפונדקאי.
בדרך כלל, אלמנט שיש בקצוותיו זוג של LTR-ים יקודד גם רוורס טרנסקריפטאז שאחראי על שעתוק הפוך (מגדיל RNA לגדיל cDNA ולבסוף ל-dsDNA) ואינטגראז שמאפשר לאלמנט להשתכפל ולהיכנס למקום אחר בגנום.
עותקים כאלה של אלמנטים עם LTR בקצוות נמצאים בדרך כלל מאות או אלפי פעמים בגנום.
רצפי LTR מהווים כ-8 אחוז מהגנום האנושי.
הרצפים ש"עטופים" ב-LTR בקצותיהם בחלקם משועתקים לתוצר ביניים של רנ"א, ולאחר מכן עוברים שעתוק הפוך לגדיל המשלים של דנ"א (cDNA), ולבסוף לדנ"א דו גדילי dsDNA עם LTR מלאים בקצותיהם.
ה-LTR מתווך את האינטגרציה של הדנ"א (בעזרת אינטגראז ספציפי) לתוך אזור אחר בכרומוזום המארח.
רטרווירוסים כמו HIV משתמשים במכניזם הבסיסי הזה.
בגלל שהקצוות ה-5' וה-3' של ה-LTR זהים בהכנסה שלהם לגנום, ההבדל בין זוגות של LTR-ים שונים יכול לשמשל כדרך להעריך את הגיל של הרטרווירוס שהוכנס.
בשיטה זו של תארוך משתמשים פלאו-וירולוגים, למרות שהיא לא לוקחת בחשבון פקטורים מסוימים כמו המרת הגן ורקומבינציה הומולוגית.
הLTR של HIV-1 הוא באורך 634 זוגות בסיסים, ובדומב לLTR-ים של רטרווירוסים אחרים, מחולק לאזורים R, U3 ו-U5. אפשר להמשיך ולחלק את U3 ו-U5 לפי אזורי פקטורי שעתוק וההשפעה שלהם על הפעילות של LTR וביטוי של גנים ויראליים.
התהליך הרב שלבי של שעתוק הפוך מסתיים בהכנסה של שני LTR-ים זהים, שלכל אחד מהם יש אזורים R, U3 ו-U5 בשני קצוות הדנ"א הפרו-ויראלי.
קצוות הLTR משתתפים באינטגרציה של הפרו-וירוס לגנום המארח, ואז הLTR בקצה ה5' משמש כפרומוטור של כל הגנום הרטרו-ויראלי, בזמן שהLTR בקצה ה3' תומך בפוליאדנילציה של הרנ"א הוויראלי הנוצר, וב-HIV-1, HIV-2, ו-SIV מקודד לחלבון Nef.
כל הסיגנלים הנצרכים לביטוי הגן נמצאים ב-LTR: מעצם (Enhancer); פרומוטר; התחלת שעתוק (כמו cappimg), סיום שעתוק ופוליאדנילציה.
ב HIV-1 אזור ה5'UTR מאופיין לפי הבדלים בתפקוד ומבנה לכמה תת-אזורים:
TAR: אלמנט (trans-activation response element) שמשמש תפקיד חשוב באקטיבציה של שעתוק דרך אינטראקציה עם חלבונים ויראליים.
הוא מיוצר קשר יציב מאוד בצורת stem–loop שמורכב מ26 זוגות בסיסים עם בליטה במבנה השניוני שמתקשר עם החלבון המאקטב שעתוק Tat.
Poly A משחק תפקיד חשוב בדימריזציה ובאריזת הגנום, מכיוון שזה הכרחי לחיתוך ולפוליאדנילציה.
דווח על כך שרצפים במעלה הזרם וגם במורד הזרם נצרכים לייעול של תהליך החיתוך (cleavage).
PBS אזור קישור של הפריימר, אורך 18 נוקלאוטידים ובעל רצף ספציפי שנקשר לפריימר של tRNA של ליזין, שנצרך להתחלת השעתוק ההפוך.
Psi (Ψ) זה מוטיב ייחודי שמעורב ברגולציה על האריזה של הגנום הויראלי לתוך קפסיד.
הוא מורכב ממבנה של גזע ולולאה, או SL (stem–loop) עם אזור חיתוך מרכזי ב SL השני.
DIS הוא אזור של התחלת דימריזציה, והוא רצף שמור מאוד של אינטראקציה רנ"א-רנ"א המרכיב את ה SL1 באלמנט האריזה פסאי של הרבה רטרו-וירוסים.
DIS מאופיין על ידי גזע שמור ולולאה פלינדרומית שיוצרת קומפלקס בין גנומי הרנ"א הויראליים שגורם לדימריזציה שלהם לאנקפסולציה.
השעתוק מתחיל בתחילת ה-R, מוסף לו cap, ואז השעתוק ממשיך דרך כל שאר הפרו-וירוס, ובדרך כלל נעצר בהוספה של הפוליאדנילציה ישר בסיום רצף הR שבLTR בנמצא בקצה ה3'.
לא מפתיע ששני ה-LTR שבשני הקצוות של HIV יכולים לתפקד כפרומוטורים של שעתוק כי שני האלמנטים זהים מבחינת הרצף הנוקלאוטידי.
ה-LTR שנמצא בקצה ה3' פועל להפסקת שעתוק ופוליאדנילציה.
לעומת זאת, כנראה שפעילותו השעתוקית של הLTR שנמצא בקצה ה5' הרבה יותר משמעותית, מצב שדומה מאוד לשאר הרטרו-וירוסים.
במהלך השתעוק של הפרו-וירוס של HIV1, יש התעלמות מהסיגנלים של הפוליאדנילציה שנוכחים ב5'LTR, בעוד שהסיגנלים הזהים של פוליאדנליציה שנוכחים ב3'LTR משומשים באופן יעיל.
הועלתה השערה שרצפים ששועתקו מה-3'LTR של ה-HIV משפרים בציס את הפוליאדנילציה בתוך ה3'LTR.
LXDE הוא מיזם פיתוח סביבת שולחן עבודה חופשי מהיר ויעיל למערכות הפעלה מבוססות יוניקס וכן לתואמות POSIX כלינוקס ו-BSD.
LXDE הם ראשי התיבות באנגלית של "Lightweight X11 Desktop Environment" (סביבת שולחן עבודה X11 קלה).
שולחן העבודה צורך מעט משאבי חומרה כזיכרון ומעבד ולכן מתאים במיוחד למחשבים בעלי חומרה חלשה כגון מחשבים ישנים ונטבוקים.
LXDE מתאים לרוב הפצות הלינוקס, כגון Arch Linux, דביאן ואובונטו, ומגיע כברירת מחדל בקנופיקס, ובהפצת העבר U-lite.
לובונטו, הפצת לינוקס קלה המבוססת על אובונטו, השתמשה בעבר ב LXDE עד שהוחלף ב LXQt.
ההפצה LXLE מבוססת על לובונטו ומשתמשת ב LXDE.
להלן כמה מהתוכנות הבסיסיות בסביבת שולחן עבודה זו:
+שם התוכנהתפקידהערותOpenboxמנהל חלונותלא פותח על ידי צוות הפיתוח של LXDEPCManFMמנהל קבציםXarchiverמנהל ארכיוןלא פותח על ידי צוות הפיתוח של LXDELeafpadעורך טקסטלא פותח על ידי צוות הפיתוח של LXDEGPicViewמציג תמונות
בתורת הקבוצות, L או אוסף הקבוצות הניתנות לבנייה הוא מחלקה של קבוצות שבנויות באופן אינדוקטיבי בצורה מפורשת יחסית מתוך קבוצות פשוטות יותר.
איברי L נקראים הקבוצות הניתנות לבנייה.
L הוגדר על ידי קורט גדל בשנת 1935, שהוכיח כי הוא מודל של אקסיומת הבחירה והשערת הרצף.
האקסיומה V=L אומרת שכל קבוצה ניתנת לבנייה.
המחלקה L מוגדרת באינדוקציה על הסודרים, כאשר בכל שלב אנחנו מוסיפים את אוסף כל תתי הקבוצות הגדירות מתוך איברים שנמצאים באוסף הנוכחי שלנו, כאשר הגדירות היא במובן של אוסף הקבוצות הנוכחי (ולא של כל היקום).
הבניה דומה להיררכיה של פון נוימן שמכילה את כל הקבוצות, רק שבמקום הפעולה של קבוצת החזקה, אנחנו משתמשים בפעולה עדינה יותר - "קבוצת החזקה הגדירה".
כלומר זהו אוסף כל תתי הקבוצות B של A כך שיש נוסחה ואיברים מ-A שמגדירים את איברי B בתוך העולם של איברי A.
גדל הציע גם הגדרה שאינה תלויה במושג הגדירות: את בונים מתוך כקבוצה שסגורה תחת אוסף ספציפי של פעולות פשוטות (מכפלה קרטזית, הפעלת פונקציה וכדומה), והראה ששתי ההגדרות נותנות את אותה מחלקה L.
האקסיומה V=L או אקסיומת הבנייה, גורסת כי המחלקה L מכילה את כל הקבוצות.
אקסיומה זו הוצעה על ידי גדל, שהראה גם כי היא עקבית מתוך ZF, כיוון שהמחלקה L עצמה מקיימת אותה.
טענה זו משתמשת באבסולוטיות של השייכות ל-L (למשל במחלקה לא אבסולוטית כמו מחלקת הקבוצות הגדירות מתוך סודרים - OD, ייתכן שקבוצה תהיה גדירה מתוך סודרים בעולם V ולא גדירה מתוך סודרים במחלקה OD).
כמו שמתואר בסעיפים הבאים, אקסיומה זו גוררת את אקסיומת הבחירה במובן חזק (קיים סדר טוב גלובלי), ואת השערת הרצף המוכללת.
אפשר להגדיר באינדוקציה התאמה חח"ע ועל בין ל- עבור כל סודר אינסופי, כלומר .
הקבוצה היא אוסף כל הקבוצות הסופיות תורשתית (כלומר הקבוצות הסופיות שגם איבריהן סופיים ואיברי-איבריהן סופיים וכו'), כלומר .
החל משם ההיררכיות מתפצלות (גם אם V=L), משיקולי עוצמה.
L הוא מודל של ZFC
כל סודר מקיים , ולכן המחלקה L מכילה את כל הסודרים.
בנוסף, אם המודל ההתחלתי V קיים את ZF אז גם L מקיים את ZF:
למשל, כדי להראות כי הוא מקיים את אקסיומת ההחלפה יש להשתמש בעקרון ההשתקפות (שנכון בכל בנייה מהצורה הזו): כל טענה (מסדר ראשון) שמתקיימת ב-L מתקיימת כבר ב-.
לכן, אם נוסחה מגדירה פונקציה - עובדה זו מתקיימת כבר בתחילית כלשהי של L, ונוסיף את הקבוצה הרצויה ל-L בשלב הבא לאחר התחילית הזו.
הבנייה המפורשת של איברי L מאפשרת להגדיר סדר טוב על כל איבריו על ידי נוסחה קבועה .
אפשר להוכיח כי L הוא אבסולוטי בין כל זוג מודלים של ZF בעלי אותם סודרים (כלומר כל קבוצה ששייכת ל-L במודל אחד בהכרח נמצאת גם במודל השני ושייכת ל-L שם).
לכן, L הוא המודל המינימלי של תורת הקבוצות - כל מודל של ZF מכיל אותו.
למעשה, שייכות ל-L והסדר הטוב עליו הם אבסולוטיים גם בין זוגות מודלים שמקיימים מעט מאוד אקסיומות של ZF, מה שמאפשר בניות קומבינטריות רבות ב-L.
נתאר הגדרה אפשרית עבור הסדר הטוב, אותו נסמן ב-.
נניח כי שונים, ונפריד למקרים:
נניח ואלו הסודרים המינימליים בהם עובדה זו מתקיימת.
אם אז ואם אז .
(הסודר המינימלי בו חייב להיות סודר עוקב, לפי הבנייה של L).
נבחר מספור קבוע כלשהו של כל הנוסחאות עם מספר כלשהו של פרמטרים, ונסתכל על הנוסחה בעלת המספר הנמוך ביותר שמגדירה את x (עם פרמטרים כלשהם מתוך ) והנוסחה בעלת המספר הנמוך ביותר שמגדירה את y.
אם הנוסחאות שונות, ומספר הנוסחה של x נמוך יותר אז ואחרת .
אם הנוסחאות שוות נמשיך לסעיף הבא:
x,y מוגדרים על ידי נוסחה זהה בה מעורבים n איברים של , נניח עבור x ו- עבור y.
ה-n-יות האלו שונות (כיוון ש-x ו-y שונים).
נסתכל על הקואורדינטה הראשונה בה הן שונות, i, ונגדיר אם ואחרת .
מתוך הגדרה זו קל לראות כי הסדר הטוב מוגדר בצורה נכונה כבר בתוך כל תחילית של L שמכירה את המספור של הנוסחאות.
נעיר כי כל איבר של L מוגדר על ידי מספר אינסופי של נוסחאות שונות (כיוון שתמיד ניתן להוסיף משתני דמה), ולכן עלינו לקבע את הנוסחה המגדירה את x כבר בשלב השני.
בהגדרות אחרות של L ייתכן שיהיה יותר נוח להשתמש בסדר טוב המוגדר באופן שונה.
ניסוח מדויק של הגדרת הסדר הטוב הקנוני מאפשר לחשב כמה הנוסחה המגדירה אותו "מסובכת", במובן של כמה חילופי כמתים יש בה.
מסתבר כי הנוסחה היא מאוד פשוטה - זו נוסחת , כלומר נוסחה בה כל הכמתים, למעט כמת קיום יחיד, הם חסומים (כלומר מהצורה ).
בפרט, ב-L קיים סדר טוב על הממשיים המוגדר על ידי נוסחה פשוטה.
עובדה זו מתרגמת לכך שקיימות ב-L קבוצות פתולוגיות של מספרים ממשיים, למשל קבוצות לא מדידות לבג, הניתנות להגדרה על ידי נוסחאות פשוטות.
אם V=L, אז לכל סודר מתקיים כי קבוצת החזקה שלו נוצרת בשלב המינימלי האפשרי: , כאשר הוא המונה הראשון שגדול ממש מ-.
ההוכחה לתכונה הזו משתמשת בעובדה שקיימת נוסחה בשפה של תורת הקבוצות שכל מודל שמקיים אותה איזומורפי ל- עבור סודר מסוים או שהוא שווה לכל L.
נוסחה זו מורכבת מהטענה "כל קבוצה ניתנת לבנייה" יחד עם האקסיומות הנחוצות לאבסולוטיות של השייכות ל-L.
נניח , כאשר והנוסחה שתוארה קודם מתקיימת ב-.
ניקח תת-מודל אלמנטרי של , בשפה בגודל שמכילה קבוע עבור כל סודר קטן מ- וקבוע עבור X, בגודל .
זה אפשרי לפי משפט סקולם-לוונהיים.
מודל זה יהיה איזומורפי ל-, והאיזומורפיזם ישמר את כל הסודרים מתחת ל-.
לכן X נמצאת כבר בשלב ה- של הבנייה של L.
בניות דומות ומורכבות יותר משמשות להוכחת תכונות קומבינטוריות רבות בתוך L.
ניתן להכליל את ההגדרה של L כך שתכלול קבוצה לא ניתנת לבנייה ספציפית, או שמהלך הבנייה יושפע ממנה.
הכללות אלו משמשות לבניית מודלים מינימליים (בדומה ל-L), שעדיין מכילים אובייקט מורכב יותר, לא ניתן לבנייה.
נניח כי אנחנו רוצים "להוסיף" את הקבוצה A לעולם L.
האפשרות הראשונה היא להתחיל מ- - הסגור הטרנזיטיבי של A, יחד עם A כאיבר, ומשם להמשיך כמו קודם עם פעולת "קבוצת החזקה הגדירה".
הסגור הטרנזיטיבי של A הוא קבוצת כל האיברים של A יחד עם קבוצת כל איברי האיברי של A וכו'.
אנו צריכים להכליל אותה כדי שאקסיומת ההיקפיות תתקיים.
מודל זה, שמסומן ב-L(A), יכול להיות שונה מאוד מ-L.
למשל, ייתכן שלא מתקיימת בו אקסיומת הבחירה.
האפשרות השנייה היא להוסיף את A כסימן יחס (חד מקומי) לשפה שלנו, ובהתאם לשנות את מושג הגדירות לגדירות בשפה המורחבת.
המודל המתקבל באופן הזה מסומן ב-L[A].
בניגוד לבנייה הקודמת, במודל הזה מתקיימת אקסיומת הבחירה, והחל ממונה מספיק גדול - גם השערת הרצף.
בנייה זו משמשת להגדרת המודל המינימלי של מונה מדיד - זהו כאשר U הוא על-המסנן המתאים למידה.
LTI – Lingua Tertii Imperii: Notizbuch eines Philologen הוא ספר של הבלשן היהודי-גרמני ויקטור קלמפרר משנת 1947. כותר הספר, שחציו בלטינית וחציו בגרמנית, משמעו "שפת הרייך השלישי: מַחְבּרתו של פילולוג".
הספר עוסק בשימושי הלשון של המפלגה הנאצית וגרמניה תחת שלטון הנאצים בשפה הגרמנית.
ויקטור קלמפרר היה בלשן ופרופסור בבית הספר הטכני הגבוה של דרזדן (TU Dresden), והמיר את דתו לנצרות.
עם עליית הנאצים לשלטון הוא סולק מעבודתו ואזרחותו הגרמנית נשללה בשל תורת הגזע וחוקי נירנברג.
אולם הוא הצליח להישאר בחיים הודות לאשתו, שלא הייתה יהודייה.
החל משנת 1933, בעקבות עליית הנאצים לשלטון, החל קלמפרר לרשום יומנים, בהם עסק בין השאר באבחנות באשר לשימושיהם של הנאצים בשפה הגרמנית.
עם תום המלחמה הוא פרסם את היומנים כספר.
קלמפרר נותן דוגמאות לשימוש של הנאצים ביופמיזמים לתיאור פעולות שונות של המשטר בלי להתייחס לאופיין האמיתי, להסוותן ואף להציגן במשמעות הפוכה.
Evakuierung (פינוי) - במקום גירוש
Holen (איסוף) - במקום מעצר
Krise (משבר) - במקום הפסד
Sonderbehandlung (טיפול מיוחד) - במקום רצח
Verschärfte Vernehmung (חקירה מועצמת) - במקום עינויים
הספר מכיל רשימה של חידושי לשון שהנהיגו הנאצים.
arisieren - להפוך לארי, אריזציה
aufnorden - להפוך ליותר נורדי
Untermenschentum - תת-אנושיות, קבוצה אתנית שמוצאה מגזעים נחותים לפי תורת הגזע הנאצית
תחום התדרים L band הוא תחום תדרים שהוגדר על ידי ה-IEEE כתחום התדרים בין 1 עד 2 ג'יגה-הרץ, מתוך ספקטרום גלי הרדיו.
באירופה, הוועדה לתקשורת אלקטרונית (ECC) של ה-"European Conference of Postal and Telecommunications Administrations" (או CEPT) תואם חלק של תחום L של הרדיו (1452-1492MHz), המאפשר למדינות בודדות לאמץ את הספקטרום עבור רשתות יבשתיות ניידות/קבועות לתקשורת משלימה (MFCN SDL).
תחנת LTE-Advanced או UMTS/HSDPA יכולה להשתמש בספקטרום הזה כדי לספק רוחב פס נוסף עבור תקשורת מתחנת הבסיס למכשיר הנייד, כלומר כיוון ההורדה.
מערכת הניווט GPS משתמשת בתדרים בתחום L בשל יכולת גלי הרדיו הנמצאים בתחום זה לחדור דרך עננים או ערפל, וכמותה גם המערכות גלילאו ו-GLONASS.
טלפונים ניידים בטכנולוגיית GSM פועלים על תדרים 800-900 ו-1800-1900 MHz.
טלפונים של מיזם התקשורת הלוויינית אירידיום עושים שימוש בתדרים בין 1616 ו-1626.5MHz כדי לתקשר עם לוויינים.
מסופי Inmarsat ו-LightSquared משתמשים בתדרים בין 1525 ו-1646.5 MHz.
טלפונים לווייניים של Thuraya משתמשים בתדרים בין 1525 ו-1661 MHz.
מטוסים יכולים להשתמש בציוד לשידור ביון אוטומטי תלוי (ADS-B) ב-1090MHz כדי להעביר מידע על מיקום לתחנות קרקעיות, כמו גם ביניהם אותם לקבלת מידע על תנועה ומניעת התנגשות.
1090MHz (יחד עם 1030MHz) נמצא בשימוש משלטי Mode S, אשר ADS-B מגבירה כאשר מופעלת בתדר הזה.
מידע של ADS-B יכול להיות גם שידור קצת מעבר לתחום L ב-978MHz.
התחום מכיל גם תדר של מעבר מבנה על-דק של מימן נייטרלי (קו המימן, 1420MHz), אשר הוא עניין רב באסטרונומיה כאמצעי הדמיה של אטומי מימן נייטרליים בתוך החלל הבין-כוכבי אשר הם בדרך כלל "בלתי נראים".
כתוצאה מכך, חלקים של L-band הם תת-תחומים המוגנים ומוקצים לרדיו אסטרונומיה ברחבי העולם.
LTI TX1 היא מכונית בתצורת מונית, המוגדרת כמכונית רטרו, אשר יוצרה על ידי חברת הנדסת הרכב "London Taxi Company" הבריטית בשנים 1997–2002.
תאוצת דגם "LTI TX1", בין 0–100 קמ"ש היא 23.0 שניות (לדגם תמסורת ידנית)
תאוצת דגם "LTI TX1", בין 0–100 קמ"ש היא 27.1.0 שניות (לדגם תמסורת אוטומטית)
LTI TXII היא מכונית בתצורת מונית, המוגדרת כמכונית רטרו, אשר יוצרה על ידי חברת הנדסת הרכב "London Taxi Company" הבריטית בשנים 2002–2006.
מנוע טורבו דיזל - מנוע פורד
ה-LZ 61 הייתה ספינת אוויר של חיל הים הגרמני בתקופת מלחמת העולם הראשונה.
הספינה ביצעה כ-10 פשיטות על אנגליה ו-17 משימות תצפית.
הספינה הייתה אמורה להתקיף את ליברפול, אבל בגלל תקלה במערכות הניווט היא הפציצה את טיפטון, ברדלי, ודנסבורי ווולסל: בתקיפה זו נהרגו כ-30 אנשים.
הספינה הפילה מספר פצצות בקליטהורפס, מיד אחרי חצות.
אחת מהפצצות הרגה כ-31 חיילים מהגדוד ה-3 של מנצ'סטר.
הספינה לקחה חלק במתקפת ספינות האוויר הגדולה ביותר במלחמה, יחד עם עוד 13 ספינות.
במהלך התקיפה הצוות חזה בהשמדתה הSL 11, ספינת האוויר הראשונה שנורתה בשטח אנגליה.
ב-27 בנובמבר 1916, הספינה החלה במתקפה האחרונה שלה על אנגליה, בליווי 9 צפלינים אחרים.
לאחר שהפציצה מספר כפרים באנגליה, ה-LZ 61 נתקלה בשלושה טייסים של שירות האוויר של הצי המלכותי שהטיסו מטוסי B.E.2. לאחר חילופי אש ספינת האוויר עלתה בלהבות והתרסקה בים, כ-13 קילומטרים מזרחה ללואוסטופט.
+מפקדי הספינהמעדסרן מקס דייטריץ'19 בינואר 19164 ביולי 1916קפטן אוגוסט סטלינג24 ביוני 1916 -סגן קורט פרנקנברג15 באוגוסט 191628 בנובמבר 1916
+בסיסים בהם עגנה LZ 61תאריךנורדהולץ19 בינואר 1916סדין21 בפברואר 1916טונדר5 באפריל 1916נורדהולץ16 באפריל 1916
שירותי מערכת משניים של רשות האבטחה המקומית הוא תהליך במערכות הפעלה חלונות מבית מיקרוסופט האחראי על היבטי אבטחה רבים.
ביניהם אימות משתמשים בעת התחברות, שינוי סיסמאות, יצירת Access Tokens ועוד.
בנוסף הוא גם התהליך שמייצר את ה-Security logs ל-Event Viewer.
עוד תפקיד של התהליך הוא שמירת פרטי הזדהות של משתמשים (דומיינים) בשביל לאפשר את עיקרון ההתחברות היחידות SSO (Single Sign ON), כדי שלא נצטרך להקיש שם משתמש וסיסמה מחדש בכל פעם שנרצה לגשת למשאב בדומיין.
השירות מבצע אימות משתמש מול המתחברים אל תחנת הקצה או השרת, מטפל בשינוי סיסמה, יוצר אסימוני גישה ומתעד אירועים ביומן האבטחה.
סיום מאולץ של תהליך זה יגרום לאיבוד האימות מול משתמש המחובר ויגרום להפעלה מחדש של המערכת.
קובץ lsass.exe הנמצא בנתיב הבא: WINDIR%/system32/lsass.exe% הוא קובץ מערכת חיוני וככזה הוא מהווה מטרה פופולרית בפני תוקפים פוטנציאלים.
תולעת Sasser, שהדביקה מיליוני מחשבים בעולם בין 2004-2005, הפיצה את עצמה ברשת באמצעות ניצול גלישת חוצץ שהייתה קיימת אז ב-LSASS בחלונות 2000 וחלונות XP, ומכאן שמה.
במידה ותהליך lsass מופיע יותר מפעם אחת במנהל המשימות ואינו רץ מספריית המקור, משמעות הדבר היא שמדובר בווירוס, תוכנת ריגול או סוס טרויאני.
LRT היא רשת השידור הציבורי של ליטא.
החברה מחזיקה בשני ערוצי טלוויזיה, ערוץ בינלאומי וערוץ המשדר בהפרדה גבוהה, בנוסף היא מחזיקה גם בשלוש תחנות רדיו.
שידורי הרדיו של הרשת הוקמה בשנת 1926, בעוד הטלוויזיה הליטאית הוקמה ב-1957, מועצת הרדיו והטלוויזיה של ליטא מפקחת על פעילות הארגון.
בשנת 1993 הצטרפה הרשת לאיגוד השידור האירופאי.
ב-2007 החלה בפרויקט של דיגיטציה עבור כל ארכיונה וחומריה.
די) היא להקת על מז'אנר הפופ.
חברי הלהקה הם סיה, דיפלו, לאברינת'.
הלהקה הוקמה בשנת 2018 וחתמה על חוזה עם חברת ההקלטות קולומביה רקורדס, אשר הוציאו לאור את הסינגל הראשון של הלהקה, "Genius" בשנת 2018, השיר זכה להצלחה ולביקורות מעורבות.
ב-12 באפריל 2019, יצא אלבום הבכורה של הלהקה "Labrinth, Sia & Diplo Present...
ב-3 במאי 2018, LSD הוציאו ליוטיוב את הסינגל ראשון שנקרא "Genius" , יחד עם ווידאו קליפ אנימציה.
יום למחרת, גילה דיפלו כי הלהקה "LSD", נוצרה כאשר הוא הוזמן לכתוב שיר עם סיה ולאברינת', וסיפר:
"במקור, לא הייתי אמור להיות ב-"LSD" ואז המוציא לאור שלנו חשב על רעיון להוציא שיתוף פעולה שלנו.
הרעיון היה לזרוק אותי לשם לראות איך יצא.
הבנתי ששני האמנים האלה יחד (לאברינת' וסיה), הם שני האנשים המשוגעים והיצירתיים ביותר שפגשתי בחיי.
הפרעת קשב וריכוז חמורה ביותר שיש, הרעיונות שלהם הם כל כך משוגעים, אז אני עוזר להגשים את הרעיונות שלהם יחד, לוקח את העבודה של המפיק שלהם".
ב-10 במאי, הוציאו את הסינגל השני שנקרא "Audio", שכלל גם ווידאו קליפ.
ב-6 באוגוסט, הוציאה סיה סינגל השלישי שנקרא: "Thunderclouds", אשר יצא ב-9 באוגוסט.
ב-1 בנובמבר, הוציאו את הסינגל הרביעי שנקרא "Mountains" , והוציאו במקביל מיני אלבום שנקרא על שם הסינגל.
בנוסף במהלך קידום הסינגל הודיעו בריאיון למגזין ורדיו רולינג סטון שהם עובדים על אלבום בכורה באורך מלא שיצא בהמשך השנה 2019.
ב-14 במרץ 2019, הוציאו את הסינגל החמישי שנקרא "No New Friends", במקביל הכריזו על שם האלבום שנקרא: "Labrinth, Sia & Diplo Present...
LSD", שיצא לאור ב-12 באפריל.
טימותי לי מקנזין נולד ב-4 בינואר 1989. הידוע בשם הבמה: Labrinth, הוא זמר, כותב שירים, ראפר ומפיק מוזיקלי בריטי.
סיה קייט איסבל פרלר נולדה ב-18 בדצמבר 1975. הידועה בשמה הפרטי: סיה, היא זמרת, פזמונאית, אוסטרלית.
תומאס וסלי פנץ נולד ב-5 ביולי 1975. הידוע בשם הבמה: דיפלו, הוא תקליטן, מפיק מוזיקלי, ופזמונאי, אמריקאי.
LSD הידוע גם כ-LSD (בעברית: לאברינת', סיה ודיפלו מציגים...
LSD) הוא אלבום הבכורה של הלהקת פופ LSD.
האלבום יצא לאור ב-12 באפריל 2019, על ידי חברת התקליטים קולומביה רקורדס.
במקור, חברי הלהקה הכריזו על צאת האלבום ב-2 בנובמבר 2018, אך לבסוף הוצאתו נדחתה לשנת 2019.
"Genius" - יצא לאור ב-3 במאי 2018, כסינגל הראשון מתוך האלבום.
לסינגל זה יצא ווידאו קליפ אנימציה.
"Audio" - יצא לאור ב-14 במרץ 2018, כסינגל השני מתוך האלבום.
לסינגל זה יצא ווידאו קליפ.
"Thunderclouds" - יצא לאור ב-9 באוגוסט 2018, כסינגל השלישי מתוך האלבום.
"Mountains" - יצא לאור ב-ב-1 בנובמבר 2018, כסינגל הרביעי מתוך האלבום.
לסינגל זה לא יצא קליפ רשמי אלא קליפ אודיו בלבד.
"No New Friends" - יצא לאור ב-14 במרץ 2019, כסינגל החמישי מתוך האלבום.
LXQt היא סביבת שולחן עבודה חופשית וקוד פתוח.
היא מהווה שילוב של סביבות שולחן העבודה LXDE ו־Razor-qt.
בתחילת שנת 2013 הונג ג'ן יִי, מפתח סביבת שולחן העבודה LXDE, לא היה מרוצה מהפיתוח שהיה קיים אז עם GTK3, והחל להתנסות בפיתוח חלופי לסביבת שולחן העבודה עם Qt במקום, כשהחל עם גרסת Qt למנהל הקבצים של LXDE, הקרוי PCManFM.
עם זאת, הוא הבהיר גם שגרסאות GTK ו־Qt יתקיימו האחת לצד השנייה.
בהמשך נוצר היסב גם לממשק המשתמש הגרפי-lxrandr.
ב־3 ביולי באותה שנה הסב ג'ן יי את סביבת שולחן העבודה במלואה ל־Qt, היסב אשר נקרא LXDE-Qt.
אך ב־21 ביולי פוצל LXDE-Qt לשני מיזמים שונים: LXDE-Qt ו־Razor Qt, כשהעבודה על גרסת GTK נמשכה, מתוך שאיפה לאחד בעתיד בין שתי גרסאות Qt.
בהמשך נזנחה גרסת GTK לטובת גרסת Qt משופרת המורכבת שוב מאיחוד של שני המיזמים שפוצלו - שכעת כונתה LXQt.
הגרסה הראשונה שפורסמה בשם זה הייתה 0.7.0.
גרסה תאריך יציאה הערות נוספות0.7.07 במאי 2014גרסה ראשונה של סביבת שולחן העבודה כ-LXQt0.8.013 באוקטובר 2014כללה תמיכה מלאה ב־Qt 50.9.08 בפברואר 2015ניקיון ושינויים מבניים בקוד.
ההפצה לובונטו החלה להשתמש בסביבת שולחן עבודה זו באופן רשמי החל מגרסה 18.10. הפצות נוספות הכוללות גרסה רשמית של סביבת שולחן העבודה הן פדורה, דביאן, מנג'רו (בגרסה הנתמכת על ידי קהילת המפתחים) ואופן סוזה.
La, la, la (בעברית: לה, לה, לה) הוא שיר של הזמרת הספרדייה מסיאל.
את השיר כתבו מנואל דה לה קלבה ורמון ארקוסה.
השיר ייצג את ספרד בתחרות האירוויזיון של שנת 1968, וזכה במקום הראשון.
זו הייתה הפעם הראשונה שספרד זכתה בתחרות.
מסיאל הוציאה את השיר באנגלית בשם ""He Gives Me Love (La, La, La)".